Licenciat-WEB	Que me semble a jo qu'era gramatica des mormoraires e eth la, la, la des que canten son es escrivans; pr'amor que, atau coma non se pòt passar a d'autes sciéncies, se non ei pera pòrta dera gramatica, e atau qu'eth musician, que prumèr murmure e dempús cante, atau, es maledidents, per a on comencen a mostrar era malignitat des sues lengües ei per díder mau des escrivans e des ussièrs e d'autes ministres dera justícia, en tot èster un mestièr eth der escrivan sense eth quau anarie era vertat peth mon ara ombra des losats, acaçada e mautractada; e atau, ditz er Eclesiastico: in manu Dei potestas hominis est, et super faciem scribe imponet honorem.